ASEFA กำไรไตรมาส 3 หด 75% เหลือ 11 ลบ. เซ่นต้นทุนขาย-ค่าใช้จ่ายพุ่ง
ASEFA เปิดรายงานกำไรไตรมาส 3/65 ลดลง 75% เหลือ 11 ลบ. จากงวดเดียวกันของปีก่อน 42.67 ลบ. เนื่องจากต้นทุนขายและบริการเพิ่มขึ้น รวมถึงค่าใช้จ่ายปรับตัวเพิ่มขึ้น ขณะที่งวด 9 เดือนแรกมีกำไรสุทธิ 59.74 ลบ.
ASEFA เปิดรายงานกำไรไตรมาส 3/65 ลดลง 75% เหลือ 11 ลบ. จากงวดเดียวกันของปีก่อน 42.67 ลบ. เนื่องจากต้นทุนขายและบริการเพิ่มขึ้น รวมถึงค่าใช้จ่ายปรับตัวเพิ่มขึ้น ขณะที่งวด 9 เดือนแรกมีกำไรสุทธิ 59.74 ลบ.
3 พ.ย. 2565

บริษัท อาซีฟา จำกัด (มหาชน) หรือ ASEFA รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิลดลง ดังนี้

สำหรับผลการดำเนินงานไตรมาส  3/2565 ลดลง เกิดจากต้นทุนสินค้าที่ขายและบริการ 731.23 ล้านบาท เพิ่มขึ้น 20.87% เมื่อเทียบกับงวดเดียวกันของปีก่อน 605.36 ล้านบาท มีสาเหตุหลักมาจากต้นทุนในกลุ่มงานเหมาวิศวกรรมระบบบางโครงการ และจากราคาวัตถุดิบที่ปรับราคาเพิ่มขึ้น
อีกทั้ง ค่าใช้จ่ายในการจัดจำหน่ายและค่าใช้จ่ายบริหารอยู่ที่ 109.95 ล้านบาท เพิ่มขึ้น 28.39% เมื่อเทียบกับงวดเดียวกันของปีก่อน 85.64 ล้านบาท โดยค่าใช้จ่ายที่เพิ่มขึ้นจะเป็นค่าใช้จ่ายพนักงาน 4.61 ล้านบาท ค่าใช้จ่ายส่งเสริมการขาย และค่ารับรอง 4.46 ล้านบาท รวมถึงสำรองคู่เผื่อลูกหนี้จำนวน 7.30 ล้านบาท สำรองค่าเผื่อเงินลงทุนระยะสั้น 3.90 ล้านบาท และสำรองค่าเผื่อสินค้าเสื่อมสภาพ 1.13 ล้านบาท